नरेंद्र ने बताया कि एक दिन भी वह लखनऊ आकर रुकता तो घर में कलह शुरू हो जाती, क्या बताऊं भाई परिवार जोड़ने में खुद टूटता गया और हम लोग जान न पाए। नरेंद्र बताते हैं कि रवीना अक्सर सुरेंद्र से कहती थीं कि आप अब आईपीएस अधिकारी हैं और गरीब के बजाए अमीर हो गए हैं। अपने मां और भाई को गांव तक सीमित रखें। वो हमारी सुसाइटी में शामिल होने लायक नहीं है। जिस पर भाई सुरेंद्र पत्नी रवीना को डांटते तो दोनों के बीच जमकर टकरार होती। नरेंद्र बताते हैं कि सुरेंद्र आप इंसानों की तरफ जिंदगी जीना चाहते थे। मां और मुझे भी कुछ सुख देना चाहते थे, पर पत्नी रवीना को यह मंजूर नहीं था। वो सुरेंद्र से हमें छोड़ने का दबाव बनाती और इसी से आहत होकर मेरे होनहार भाई ने जहर खा लिया।